CELEX: 32007R1544
Language: hu
Date: 2007-12-20 00:00:00
Title: A Bizottság 1544/2007/EK rendelete ( 2007. december 20. ) az iskolai tanulók tejjel és egyes tejtermékekkel való ellátására irányuló közösségi támogatás tekintetében az 1255/1999/EK tanácsi rendelet alkalmazásával kapcsolatos szabályok megállapításáról szóló 2707/2000/EK rendelet módosításáról

21.12.2007   
            
            
               HU
            
            
               Az Európai Unió Hivatalos Lapja
            
            
               L 337/64
            
         
      A BIZOTTSÁG 1544/2007/EK RENDELETE
   
   (2007. december 20.)
   az iskolai tanulók tejjel és egyes tejtermékekkel való ellátására irányuló közösségi támogatás tekintetében az 1255/1999/EK tanácsi rendelet alkalmazásával kapcsolatos szabályok megállapításáról szóló 2707/2000/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999.május 17-i 1255/1999/EK tanácsi rendeletre (1) és különösen annak 15. cikkére,
   mivel:
   
               (1)
            
            
               Az 1152/2007/EK tanácsi rendelettel módosított 1255/1999/EK rendelet 14. cikkének (3) bekezdése meghatározza az oktatási intézmények tanulóinak tejjel való ellátásához nyújtott támogatás szintjét – függetlenül a tej zsírtartalmától –, valamint rendelkezik más támogatható termékek támogatási szintjének kiigazításáról.
            
         
               (2)
            
            
               A 2707/2000/EK bizottsági rendeletet (2) ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2707/2000/EK rendelet a következőképpen módosul:
   
               1.
            
            
               A 3. cikk helyébe a következő szöveg lép:
               „3. cikk
               (1)   A tagállamok az I. mellékletben felsorolt, támogatásra jogosult termékekre fizethetnek támogatást.
               (2)   Franciaország tengerentúli megyéiben a csokoládéval vagy egyéb módon ízesített tej tejporból készített tej is lehet.
               (3)   Az I. kategóriájú termékek esetében a tagállamok kilogrammonként legfeljebb 5 mg fluor hozzáadását engedélyezhetik.
               (4)   Támogatás csak akkor adható az e rendelet I. mellékletében felsorolt termékekre, ha a termékek megfelelnek a 852/2004/EK európai parlamenti és tanácsi rendelet (3) és a 853/2004/EK európai parlamenti és tanácsi rendelet (4) követelményeinek, különösen az engedélyezett létesítményben történő előállításra és a 853/2004/EK rendelet II. mellékletének I. szakaszában meghatározott azonosító jelölésre vonatkozó követelményeknek.
            
         
               2.
            
            
               A 4. cikk (1) bekezdésének helyébe a következő szöveg lép:
               „(1)   A támogatási rátákat a II. melléklet tartalmazza.”
            
         
               3.
            
            
               Az 5. cikk (2) bekezdésének helyébe a következő szöveg lép:
               „(2)   Az I. mellékletben felsorolt II–VI. kategóriájú termékek esetében a számítás a következő egyenértékeket alkalmazza:
               
                           a)
                        
                        
                           II. kategória: 100 kg = 300 kg tej;
                        
                     
                           b)
                        
                        
                           III. kategória: 100 kg = 765 kg tej;
                        
                     
                           c)
                        
                        
                           IV. kategória: 100 kg = 850 kg tej;
                        
                     
                           d)
                        
                        
                           V. kategória: 100 kg = 935 kg tej;
                        
                     
                           e)
                        
                        
                           VI. kategória: 100 kg = 750 kg tej.”;
                        
                     
         
               4.
            
            
               Az I. és II. melléklet helyébe e rendelet melléklete lép.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Rendelkezéseit 2008. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 20-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb az 1152/2007/EK rendelettel (HL L 258., 2007.10.4., 3. o.) módosított rendelet. 2008. július 1-jétől az 1255/1999/EK rendelet helyébe az 1234/2007/EK rendelet (HL L 299., 2007.11.16., 1. o.) lép.
   
      (2)  HL L 311., 2000.12.12., 37. o. A legutóbb a 704/2007/EK rendelettel (HL L 161., 2007.6.22., 31. o.) módosított rendelet.
   
      (3)  HL L 139., 2004.4.30., 1. o.
   
      (4)  HL L 139., 2004.4.30., 55. o.”;
   
      MELLÉKLET
      „
            I. MELLÉKLET
            KÖZÖSSÉGI TÁMOGATÁSRA JOGOSULT TERMÉKEK LISTÁJA
            I.   kategória
            
                        a)
                     
                     
                        hőkezelt tej;
                     
                  
                        b)
                     
                     
                        hőkezelt tejcsokoládé vagy egyéb ízesítéssel, amely az a) pontban jelzett tejet legalább 90 tömegszázalékban tartalmazza;
                     
                  
                        c)
                     
                     
                        az a) pontban jelzett tejből előállított joghurt vagy »piimä/filmjölk« vagy »piimä/fil«.
                     
                  II.   kategória
            Szárazanyag-tartalomra számított legalább 40 tömegszázaléknyi zsírt tartalmazó ízesítetlen (1), friss és ömlesztett sajt.
            III.   kategória
            Szárazanyag-tartalomra számított legalább 45 tömegszázaléknyi zsírt tartalmazó más sajt, a friss és ömlesztett sajtokon kívül.
            IV.   kategória
            Grana Padano sajt.
            V.   kategória
            Parmigiano-Reggiano sajt.
            VII.   kategória
            Halloumi sajt.
         
         
            II. MELLÉKLET
            Támogatási ráták
            
                        a)
                     
                     
                        18,15 EUR/100 kg az I. termékkategóriában;
                     
                  
                        b)
                     
                     
                        54,45 EUR/100 kg a II. termékkategóriában;
                     
                  
                        c)
                     
                     
                        138,85 EUR/100 kg a III. termékkategóriában;
                     
                  
                        d)
                     
                     
                        154,28 EUR/100 kg a IV. termékkategóriában;
                     
                  
                        e)
                     
                     
                        169,70 EUR/100 kg az V. termékkategóriában;
                     
                  
                        f)
                     
                     
                        136,13 EUR/100 kg a VI. termékkategóriában.
                     
                  ”
      
         (1)  E kategória alkalmazásában az ízesítetlen sajtok a kizárólag tejből származó sajtokat jelentik, elfogadva azt, hogy az előállításukhoz szükséges anyagok adagolhatók hozzájuk, feltéve hogy ezeknek az anyagoknak a használata nem a tej bármely alkotóelemének teljes vagy részleges helyettesítését szolgálja.